05/02/2015 | Administración LocalMunicipal
Touro
Anuncio definitivo da Ordenanza reguladora do prezo público pola utilización da emisora radio Touro para a emisión de anuncios publicitarios e actividades de natureza análoga

ANUNCIO DE APROBACIÓN DEFINITIVA DA ORDENANZA REGULADORA DO PREZO PÚBLICO POLA UTILIZACIÓN DA EMISORA MUNICIPAL “RADIO TOURO” PARA A EMISIÓN DE ANUNCIOS PUBLICITARIOS E ACTIVIDADES DE NATUREZA ANÁLOGA Logo de transcorrer o prazo de información pública da Ordenanza reguladora do prezo público pola utilización da emisora municipal “Radio Touro” para a emisión de anuncios publicitarios e actividades de natureza análoga, ao non se presentaren reclamacións ou suxestións dentro do dito prazo, enténdese elevado a definitivo o acordo adoptado polo Concello en Pleno na sesión do 26 de novembro de 2014, de conformidade co disposto no art.49 da Lei 7/1985, do 2 de abril, reguladora das bases de réxime local. Procedéndose á publicación do texto definitivo. “VII.–ORDENANZA REGULADORA DO PREZO PÚBLICO POLA UTILIZACIÓN DA EMISORA MUNICIPAL “RADIO TOURO” PARA A EMISIÓN DE ANUNCIOS PUBLICITARIOS E ACTIVIDADES DE NATUREZA ANÁLOGA” Examinado o expediente tramitado para a aprobación da ordenanza reguladora do prezo público pola utilización da emisora municipal “Radio Touro” para a emisión de anuncios publicitarios e actividades de natureza análoga, e vistos, o informe favorable da Comisión de Facenda e Especial de Contas e os informes xurídicos preceptivos, o Pleno, por unanimidade, acorda: Primeiro. –Aprobar inicialmente a ordenanza reguladora do prezo público pola utilización da emisora municipal “Radio Touro” para a emisión de anuncios publicitarios e actividades de natureza análoga, que se transcribe a continuación: “Artigo 1.º.–Fundamento legal. De conformidade co previsto no artigo 127, en relación co artigo 41, ambos do R. D. Lexislativo 2/2004 de 5 de marzo, polo que se aproba o Texto Refundido da Lei 39/88, do 28 de Decembro, Reguladora das Facendas Locais este Concello establece o prezo público pola utilización da emisora municipal de radio para a emisión de anuncios publicitarios e actividade de natureza análoga. Artigo 2.º.–Concepto e obrigados ó pagamento.1. Estarán obrigados ó pagamento aquelas persoas ou entidades que contraten a emisión de anuncios publicitarios ou actividades de natureza análoga mediante a emisora municipal de radio.2. A obriga de pagamento do prezo público regulado nesta Ordenanza nace desde que se inicia a prestación do servizo, entendéndose este no momento da sinatura do contrato que ampara a emisión da cuña publicitaria.3. O pagamento do prezo público será previo ó comezo da emisión dos anuncios publicitarios.4. O pagamento do prezo público realizarase por aquelas formas de pago que determine o Concello. As débedas por este prezo poderán esixirse polo procedemento administrativo de prema.5. No caso de que, por causas imprevisibles no momento de sinatura do contrato, o citado servizo de emisión de anuncios publicitarios ou outro de natureza análoga non puidese prestarse, o Concello poderá, previa solicitude do interesado, resolver motivadamente a devolución do importe aboado.6. No caso de que o servizo xa te tivese prestado parcialmente, poderá o Concello, nos termos do apartado anterior, proceder á devolución parcial do prezo público aboado. Artigo 3.º.–Contía.1.–Tarifas para cuñas publicitarias: 2.–Non se contratarán paquetes de menos de 15 cuñas.3.–Por volume de contratación de cuñas efectuaranse os seguintes descontos porcentuais. O horario e días de emisión das cuñas establecerase no momento da contratación en función dos intereses do contratante e a dispoñibilidade na programación, podendo os empregados da radio municipal no caso de que puntualmente fora necesario realizar os cambios que estimen oportunos.4.–Espazos patrocinados. Os espazos patrocinados incluirán un mínimo de 90 segundos de publicidade directa e indirecta por espazo patrocinado. Tarifas: 5.–Tarifas por notas necrolóxicas: 6.–Patrocinio sección de necrolóxicas.7.–Ás tarifas anteriores haberá que aplicarlle o importe do IVE correspondente. Artigo 4.º.–Normas de xestión.1.–Cando o contratante non subministre os seus propios produtos e estes teñan que ser producidos pola emisora entenderase que os mesmos pasan a ser propiedade da emisora municipal e non poderán ser utilizados noutros medios de comunicación ou difusión públicos ou privados sen a súa previa solicitude por escrito e o consentimento expreso da dirección da emisora.2.–A prestación deste servizo requirirá a sinatura dun contrato entre as partes, solicitante e Concello, ou autorización mediante resolución da emisión polo Sr. Alcalde ou persoa en quen delegue, de acordo coa lexislación de réxime local, e levará implícito a solicitude da persoa ou entidade interesada na difusión do espazo publicitario. Reflectiranse así mesmo, tempo e tipo de emisión e tarifa a liquidar e período de liquidación. Será responsabilidade do director da emisora ou da empresa a que se lle encargue o servizo a proposta das tarifas a aplicar que correspondan e do cumprimento das emisións contratadas ou autorizadas, así como a xestión económica financeira da emisora.3.–Cando se solicitase a emisión dalgún anuncio publicitario, ou dalgún patrocinio de programas por casas comerciais, que considere que poden atentar contra a Constitución, as leis, as persoas ou a moral ou as boas costumes, quedará en suspenso a resolución acerca da súa emisión, ata que se pronuncie ao respecto o Pleno do Concello.4.–A publicidade producida na propia emisora emitirase en lingua galega, sendo de aplicación as normas que a eses efectos se establezan tanto pola lexislación do Estado como da Comunidade Autónoma. Disposición final. Aprobación e vixencia A presente Ordenanza entrará en vigor o día da súa publicación no Boletín Oficial da Provincia, e será de aplicación no exercicio de 2015. Permanecerá en vigor ata que se acorde a súa modificación ou derrogación.” Segundo. –Someter a información pública o presente acordo por espazo de 30 días hábiles aos efectos de que se presenten as reclamacións que se estimen oportunas, quedando definitivamente aprobado en caso de non presentarse alegacións; publicándose o acordo definitivo xunto co texto íntegro da ordenanza no Boletín Oficial da Provincia. Terceiro. –Facultar ao señor Alcalde para a execución do presente acordo. Touro, a 26 de xaneiro de 2015. O Alcalde Asdo.: Ignacio Codesido Barreiro